Sultanatus Malaccae

Sultanatus Malaccae (Malaice , کسلطانن ملايو ملاک) fuit sultanatus Malaicus ab anno fere 1400 ad annum 1511, cuius caput erat urbs Malacca. In rebus gestis Malaicis traditur dynastia sultanorum Malaccae a principe Parameśvara, ex urbe Palembang Sumatrae oriundo, condita esse. Sultanatus Malaccae fuit regnum potentissimum historiae Malaicae et propagationem religionis Islamicae per archipelagum Malaicum effecit. Anno 1511 Malacca a Lusitanis capta est.

 Index sultanorum 
Anni regni primorum sultanorum secundum fontem differunt. Hic est index in secunda editione Encyclopedia of Islam:Barbara Watson Andaya, "Malacca", in Encyclopaedia of Islam, editione interretiali (2012).

 Parameśvara (mortuus anno 1413/14)
 Alexander Shah, Megat Iskandar Shah (1414–1423/24)
 Mahometus Shah, Sri Maharaja Muhammad Shah (1424–44?)
 Dewa Shah, Raja Ibrahim, Sri Parameśvara (1445?–1446?)
 Muzafar Shah, Raja Kasim (1446–1459?)
 Mansur Shah, Raja Abdullah (1459?–1477)
 Aladinus Riyat Shah, Alauddin (1477–1488)
 Mahmudus Shah, Mahmud (1488–1528)

 Notae 

 Nexus externi